Twee in hof ná hulle glo man van brug stamp | Maroela Media
Die Vaalrivierbrug naby Barkly-Wes.
"Watson is op borg van R1 000 vrygelaat terwyl Bekker in aanhouding bly," het luit. Andrea Cloete, woordvoerder van die polisie, gesê. Die twee mans staan tereg op aanklag van poging tot moord. Die saak is tot 6 Oktober uitgestel.
Cloete het gesê die slagoffer het glo Dinsdag na Bekker se Rietgat-oord gegaan op soek na 'n vriend. Watson en Bekker het die man glo agter op 'n bakkie gegooi waarna hulle hom na die Vaalrivierbrug gevat het en hom van die brug af gestamp het.
Hy kon daarin slaag om na veiligheid te swem en het die polisie in kennis gestel, het Cloete gesê. Hy is na 'n hospitaal geneem vir behandeling nadat hy beserings aan sy kop en skouers opgedoen het.
Volgens Cloete is dit die tweede saak van poging tot moord teen Bekker. Die ander saak is steeds aan die gang.
Ai, lyk my die Bekkers moet eerder hulle vanne verander die Brekers. Christoff Breker en Rohan Breker. Lyk my die Bekker naam word nou gekoppel aan geweld